open-index/open-wikipedia-markdown huggingface dataset:
Turks- og Caicosøyene under VM i friidrett 2015

**[[Turks- og Caicosøyene]]** deltok under VM i friidrett 2015 (utendørs) fra 22. august til 30. august 2015 i Beijing i Kina.

## Resultater

### Menn
(q – kvalifisert, NM – ikke noe gyldig resultat, SB – årsbeste)

;Tekniske øvelser

## Referanser


## Eksterne lenker
* Iaaf: Deltagende lag
* Resultater fra iaaf
Rafoss

**Rafoss** er ei bygd i Kvinesdal, 33 kilometer østnordøst for Flekkefjord. Bygda hadde brevhus frem til 1960-tallet. Elven Kvina med Rafossen renner gjennom bygda.

## Litteratur
* *Norsk allkunnebok. IX. bandet*. 1959
Tobias Nilsson

**Tobias Nilsson** (født 20. februar 1986) er en svensk fotballspiller som spiller for Örebro Syrianska IF.

## Karriere som klubbspiller
Nilsson startet karrieren i Onslunda IF. Nilsson gikk til Malmö FF som ung spiller i august 2002. Han var en del av klubbens A-lagstropp fra 2004 til 2006, men spilte aldri seriekamper for klubben. I 2006 hadde han et opphold som utlånt spiller i Lunds BK.

Nilsson spilte for Falkenbergs FF i Superettan fra 2007 til 2011. Den 22. desember 2011 signerte han for Åtvidabergs FF. Han fikk sin debut i Allsvenskan i serieåpningen 2. april 2012, da Årvidabergs FF slo Örebro SK 4–3 på bortebane.

Nilsson var 4. januar 2013 klar for Örebro SK, hvor han hadde signert en treårsavtale. Den 3. mars 2014 meddelte Örebro SK at Nilsson var lånt ut til etter 2014-sesongen til Husqvarna FF.

Jönköping Södra IF kunne 19. januar 2015 meddele at Nilsson var klar for klubben.

## Karriere som landslagsspiller
Nilsson har spilt fem landslagskamper for Sveriges U19-lag.

## Referanser


## Eksterne lenker
*
Nes og Hidra

**Nes og Hidra** (*Hitterø og Næs formanskabsdistrikt*) var en kommune i Vest-Agder fylke (da Lister og Mandal Amt), opprettet i 1837 og avviklet i 1893. 

Området utgjør nå de ytre delene av dagens Flekkefjord kommune, det vil si kirkesoknet Hidra og Flekkefjord (da Nes sokn), unntatt Flekkefjord by, som var et eget formannskapsdistrikt. Kirkesoknet Nes hadde navn etter gården Nes, som har vært kirkested for området siden middelalderen. Det var på Nes ladestedet, kjøpstaden og byen Flekkefjord etter hvert vokste frem, og da formannskapsdistriktene ble opprettet i 1837 havnet området som før var gården Nes og Nes kirke (siden Flekkefjord kirke) i Flekkefjord formannskapsdistrikt, mens resten av Nes sokn ble lagt til Nes og Hidra formannskapsdistrikt.

## Historie
Kommunen ble opprettet ved innføringen av formannskapslovene i 1837. Det første formannskapsmøtet ble holdt 8. januar 1838 på gården Sunde i Nes. Den 8. oktober 1893 ble kommunen nedlagt og området delt i to deler; Nes kommune og Hidra kommune. Ved delingen bodde det 2&nbsp;075 personer i Hidra og 1&nbsp;704 i Nes.

## Referanser


 



## Eksterne lenker
* Nes og Hidra kommune. Møtebok for formannskap og kommunestyre (1838–1851) - Skannet møteprotokoll
* Nes og Hidra kommune. Møtebok for formannskap og kommunestyre (1852–1861) - Skannet møteprotokoll
* Nes og Hidra kommune. Møtebok for formannskap og kommunestyre (1861–1870) - Skannet møteprotokoll
«Den knelende soldat»

**«Den knelende soldat»**, også kalt **«Knelende soldat i bønn»** og **«Eidsvollsmonumentet»**, er et monument ved Sundbrua på Eidsvoll i Akershus. Det er utforma av Gustav Lærum og ble reist i 1928 til minne om grunnlovsarbeidet i 1814.

## Historikk


File:3736 Eidsvoll Monumentet og Sundbroen - no-nb digifoto 20150826 00022 bldsa PK22690.jpg|«Eidsvoll Monumentet og Sundbroen.»
File:Eidsvoldsmonumentet, Eidsvold - no-nb digifoto 20150825 00193 bldsa PK22874.jpg|«Eidsvoldsmonumentet Eidsvold»
File:Den knelende soldat - no-nb digifoto 20150902 00179 bldsa PK22883.jpg|

### Andre  «Eidsvoll-monumenter»
Betegnelsen «Eidsvollsmonumentet» er også brukt om Rasmussens omstridte «sagasøyle» fra 1920-tallet som aldri ble oppført i Oslo, og om «Carsten Anker-monumentet» som ble avduka utenfor Eidsvollsbygningen i 1914.

## Referanser
US Open 2015 (tennis)

**US Open 2015** var en Grand Slam-turnering i tennis som ble spilt i Flushing Meadows Park i bydelen Queens i New York. US Open 2015 ble arrangert i perioden 31. august til 13. september 2015.

## Menn
### Åttendedelsfinaler

### Kvartfinaler

### Semifinaler

### Finale

## Kvinner
### Åttendedelsfinaler

### Kvartfinaler

### Semifinaler

### Finale

## Doublefinaler

 

## Eksterne lenker
*
Clayton Murphy

**Clayton Murphy** (født 1995) er en friidrettsutøver fra USA som konkurrerer i mellomdistanseløp, hovedsakelig 800 meter og 1500 meter. Hans fremste internasjonale resultat er gull på 800 meter ved Panamerikanske leker 2015.

## Idrettskarriere
Clayton gikk ved Tri-Village High School i New Madison i Ohio, der han begynte med terrengløp og friidrett. Han slo D3-delstatsrekorden på 1600 meter i juni 2013, da han løp på 4:11,72 ved Ohio High School Athletic Association Track & Field Championships i Columbus. I tillegg til seieren på 1600 meter deltok han på 800 meter, der han kom på 7.-plass på 800 meter med tiden 1:56,66. I terrengløp kom han på 4.-plass på 8 km ved All-Ohio Championships. Han kom også på tredjeplass ved Tommy Evans Invitational.

På slutten av 2013 begynte han ved University of Akron. Ved Mid-American Conference (MAC) innendørs i 2014 kom han på 2.-plass på 3000 meter, og han vant han distansen 1 mile. Han også slo skolerekorden på 1 mile tre ganger denne sesongen, senest ved SPIRE D1 Invitational der han løp på 4:02,04. Ved  Mid-American Conference utendørs vant han 1500 meter. Han kom på 11.-plass på 1500 meter ved junior-USA-mesterskapet i friidrett 2014, der han løp på 3:59,13.

Murphy kom på 4.-plass ved MAC Cross Country Championships i 2015, og han vant kombinasjonen 800 meter / 1 mile ved MAC-konferansen innendørs. Ved NCAA-mesterskapet innendørs kom han på 3.-plass på 800 meter, med ny personlig rekord på 1:47,06. I utendørssesongen vant han på nytt kombinasjonen 800 meter / 1 mile ved MAC-konferansen, og kom på 3.-plass på 800 meter ved NCAA-mesterskapet utendørs. Han deltok ved NACAC-mesterskapet i friidrett 2015, der han kom på 2.-plass på 800 meter, kun slått av sin lagkamerat Ryan Martin. 

Ved USA-mesterskapet i friidrett 2015 kom han på 4.-plass på 800 meter, med tiden 1:45,59, drøyde sekundet bak Nicholas Symmonds som vant øvelsen. Han ble dermed tatt ut til Panamerikanske leker 2015 i Toronto, der han fikk sin internasjonale debut for USA. Der vant han 800 meter, foran Rafith Rodríguez og Ryan Martin, og vant USAs første gull på denne øvelsen i panamerikanske leker siden 1999. I august deltok han ved VM i friidrett 2015, der han nådde semifinalen på 800 meter, men ble slått ut der med 12. beste tid. 

Murphy deltok for landet sitt på 800 meter under Sommer-OL 2020 i Tokyo og kom på 9. plass.

## Referanser


## Eksterne lenker
* 
*  Profil hos Team USA
*  Profil hos AllAthletics 
*  Akron Zips - Clayton Murphy
Gjerstadvatnet

**Gjerstadvatnet** er en innsjø i Gjerstad kommune i Agder. Innsjøens tilløp er Storelva ved Gjerstad sentrum, utløpet er Sundsfoss ved Sunde mot sør til Holtefjorden. Fylkesvei 418 og Sørlandsbanen går parallelt med innsjøens sørvestre bredd. Ved midten av innsjøen blir det 34 m brede Nessundet krysset av Nesbrua.

## Referanser
Esther Ibanga

**Esther Abimiku Ibanga** (født 1961) er en nigeriansk pastor og aktivist. Hun er grunnla «Women Without Walls Initiative» i 2010, og fikk i 2015 Niwano-prisen for sitt arbeid gjennom denne organisasjonen, der han gir kvinner fra ulike stammesamfunn og religioner en mulighet og et redskap til å jobbe for fred. Hun har særlig gjort set bemerket i kampen mot Boko Haram, og deres misbruk av kvinner og barn.

Ibanga var også Nigerias første kvinnelige pastor.

## Referanser
Johannes Sejersted Bødtker

**Johannes Sejersted Bødtker** (født 29. mai 1879 i Kristiansand, død 17. januar 1963 i Oslo) var en norsk bankmann og kunstsamler.

Etter Kristiania katedralskole lærte han bankfaget hos diverse banker i byen, såvel som i utlandet.   Fra 1919 var han direktør i Andresens Bank (etablert 1912), før han i 1923 startet en bankier-forretning (ikke samme som bank). Ellers var han styregrossist. Han giftet seg i 1914 med Louise Beer (1889–1919), og i 1921 med søsteren Ingeborg Beer (1893–1989), barnebarn av Anders Beer.

Han er også kjent som kunstsamler. Fra 1916 kjøpte han norsk kunstnere som fra 1937 ble hengt opp i et anneks av Rustgarden i Setra vei (Oslo) 16, beliggende i Holmenkollen der han bodde.  Bygget var tegnet av hans svoger Nicolai Beer (1885–1950), men solgt av etterkommerne på 1960-tallet. På 1980-tallet tilkom i stedet *Villa C. Bødtker* av Sverre Fehn på samme adresse. Også innen kunstlivet var han styregrossist.  For alt dette ble han ridder på første klasse av St. Olavs Orden såvel som innehaver av mengder av andre ordener.

Han var sønn av Carl Fredrik Johannes Bødtker (1851–1928) og Karen Agathe Falck (1852–1932). Faren var generalmajor og blant annet etterkommer i offisers-slekten Sejersted. Broren Carl Bødtker (1886–1980) ble mediepersonlighet.

## Referanser


## Eksterne lenker
* Galleribygg for Bødtker , tegninger fra 1934–1936, gjort tilgjengelig fra Nasjonalmuseet
The Beatles Anthology

***The Beatles Anthology*** er samlenavnet på en dokumentar-TV-serie, tre dobbeltalbum med materiale og en bok som fokuserer på historien til the Beatles med deres egne uttalelser. Paul McCartney, George Harrison og Ringo Starr deltok alle i produksjon og godkjennelse av verkene, som delvis blir omtalt som *Anthology*-prosjektet.
TV-serien ble først vist i november 1995, med utvidet versjon på VHS og Laserdisc i 1996 og  DVD i 2003. Dokumentaren inkluderte intervjuer av gjenværende medlemmer, og tidligere opptak av John Lennon. Enkelte kritikere kommenterte at dette ga en subjektiv gjenfortelling.
 
Albumet inkluderte tidligere uutgitt materiale, deriblant de nye sangene Free As A Bird og Real Love. I tillegg var det flere nye versjoner av gamle sanger og sanger tidligere bare utgitt på bootleg. Sangene ble fortelt på de tre albumene Anthology 1, Anthology 2 og Anthology 3.
Boken kom ut i 2000, og var en samling sitater far intervjuer fordelt kronologisk slik at man fikk se de enkelte medlemmenes versjoner av det som skjedde.

## Eksterne lenker
*
Frances (navn)

**Frances** er et engelsk kvinnenavn med opprinnelse i latinske *Franciscus*, «franskmann».

## Etymologi
*Frances* er en engelsk form av latinske *Francisca*, en feminin form av *Franciscus*, «franskmann». *Frances* er også en feminin form av mannsnavnet *Francis*, den engelske formen av *Franciscus*. *Francis* er i dag også brukt som kvinnenavn.

## Utbredelse
Fram til 1600-tallet ble *Frances* og *Francis* brukt om hverandre som kvinnenavn og mannsnavn, men senere har *Frances* vært brukt hovedsakelig som kvinnenavn, mens *Francis* fortsatt brukes av begge kjønn.

*Frances* var et vanlig kvinnenavn i England fra 1500-tallet og frem til første del av 1900-tallet.

I USA var *Frances* mest brukt på 1800-tallet og første halvdel av 1900-tallet.

Kvinnenavnene *Frances* og *Francis* er i dag mye brukt i flere engelsk- og fransk-talende land. 

|}

*Frances* er i dag svært lite brukt som mannsnavn.

|}

## Kjente personer med navnet
Personene i listene er ordnet kronologisk etter fødselsår.
### Kvinner
*Frances Hodgson Burnett (1849&ndash;1924), engelsk-amerikansk dramatiker
*Frances Xavier Cabrini (1850&ndash;1917), italiensk-amerikansk helligkåret nonne
*Frances McDormand (født 1957), amerikansk skuespiller
*Frances Grey (født 1972), skotsk skuespiller
*Frances Cobain (født 1992), amerikansk kunstner
### Menn
*Frances Tiafoe (født 1998), amerikansk tennisspiller

## Annen bruk av navnet
*Frances Wave, norsk band
*Frances Ha, amerikansk film fra 2013

## Referanser


## Litteratur

## Eksterne lenker
Løvenvold kino

**Løvenvold kino**, adresse  Løvenvoldgaten 11, er en vedtaksfredet kino i Ålesund. Den ble ferdigstilt og åpnet i 1923, med første forestilling 1. september dette året. Arkitekt var den da nyansatte byarkitekten Øyvin Berg Grimnes og de innvendige dekorasjonsarbeidene ble utført av Paul Ansteinsson. Dette er friser med framstiller av folkevisen «Villemann og Magnhild». 

Bygningen har fasader mot Løvenvoldgaten, Storgaten og Lihauggaten, hovedsakelig mot de to første. Fasaden består av sammensetning av flere elementer, som understrekes av at bygget står i hellende terreng. Fasadene har glattpussede overflater og er på mellom tre og fire etasjer med gesims. Framtredende er det høye partiet med spissegavler mot Storgaten og det runde hjørnet mot Løvenvoldgaten i naturstein. Bygningen framstår i nordisk nybarokk med noe preg av middelalder. Den ligner stilmessig på Aspøy skole (1919-22) som ble tegnet av arkitektkontoret Morgenstierne & Eide, hvor Grimnes tidligere var ansatt.

Salen har en kapasitet på 190 seter, og kinoen driftes med virkning fra 1. januar 2014 av det private selskapet Norsk Kinodrift AS. Kinoen gjennomgikk deretter en større oppgradering. Inkludert galleriet har kinoen en kapasitet på 310 sitteplasser.

På tomten lå det opprinnelig en staselig bygning med navnet *Løvenvold*, men denne gikk tapt i den store bybrannen i 1904.

Eiendommen var i kommunalt eie og ble i 1919 regulert for bygging av kinematograf, i tillegg skulle bygningen huse en rekke kommunale administrative kontorer, *Aalesund Offentlige Sjømannskole* og en politistasjon med fyllearrest.

I tillegg til kinoen, er det i dag kontorer for ulike bedrifter i bygningen.

## Referanser


## Eksterne lenker
*
Harald Utter

**Harald Utter** (født 1974) er norsk historiker og forfatter.

Han tok doktorgraden i historie ved Universitetet i Oslo med avhandlingen *Å leve med fabrikkens puls : en studie av hagebyen Åbøbyen i Sauda og industriarbeiderne som bodde der i perioden 1960 til 1980.*

Utter har skrevet flere bøker om norsk industri- og næringshistorie, blant annet om Mustad-konsernet, industrien vest i Oslo og Raufoss ASA (sammen med professor Tom Johnstad). 

Høsten 2015 ga han ut boka *Gutten som lurte Gestapo*, om motstandsmannen Øistein Guderud. I 2020 ga han ut et to-binds jubileumsverk som ble lansert i anledning Selvaag Gruppens 100-årsfeiring. 

I 2024 fulgte et jubileumsverk for konsernet GK Gruppen. Høsten 2025 ga han ut boken *Bjørn Sundquist - et portrett*. 

## Bibliografi

* 2013: *Tidsbilder fra Lilleaker*, utgitt av Mustad eiendom
* 2014: *Eventyret CC Vest. En reise gjennom et kvart århundre*, utgitt av CC Vest
* 2015: *Fra konsern til klynge. Transformasjon og innovasjon på Raufoss*, med Tom Johnstad, Universitetsforlaget. ISBN 9788215024882
* 2015: *Gutten som lurte Gestapo. Et ukjent kapittel i Milorgs historie*, Aschehoug. ISBN 9788203295065
* 2020: *Selvaag 1920-2020*
** *Bind 1: Boligbygger : Selvaag 1920-1981*, Forlaget Press
** *Bind 2: Byutvikler : Selvaag 1982-2020*, Forlaget  Press

## Referanser
Bernhard Henry Singer

**Benhard Henry «Benno» Singer** (født 28. februar 1875 i Budapest, død 17. mai 1934 i Dublin) var en ungarsk født impresario med britisk statsborgerskap. 

Singer fikk oppdraget med å organisere underholdningsavdelingen ved det norske grunnlovsjubileet 1914, og kom da til Kristiania. Underholdningen ved Jubileumsutstillingen på Frogner 1914 omfattet bl.a. «kongolandsbyen». Etter at utstillingen var slutt fikk han pusset opp teateret Tivoli. Han stiftet revyscenen Theatre Moderne i  Tivolihaven. Første oppsetning var lystspillet «Futt» (1915), der August Schønemann og Signe Heide Steen hadde hovedrollene. Theatre Moderne ble innstilt da Benno Singer forlot Norge i 1925.

Han tok ansvar for å opprette Norges første permanente operascene, Opera Comique i 1918. Operaen holdt til i Stortingsgata 16, hvor det også senere har vært teatervirksomhet (Casino Teater 1921&ndash;1928, Oslo Kinematografer 1928&ndash;1941, Deutsches Theater 1941&ndash;1944, Det Norske Teateret 1945&ndash;1985, Christiania teater 2006-)

## Referanser


## Litteratur
* Sceneweb, Hentet 2. september 2015 fra http://www.sceneweb.no/nb/artist/37743/Bernhard_Henry_Singer-1875-2-28
* Svendsen, Trond Olav. (2009, 13. februar). Benno Singer. I Norsk biografisk leksikon. Hentet 2. september 2015 fra https://nbl.snl.no/Benno_Singer.

## Eksterne lenker
*
Liste over færøyske lagtingsmedlemmer 2015–2019

**Liste over færøyske lagtingsmedlemmer 2015–2019**.

## Faste medlemmer
Her regnes med alle valgte medlemmer samt faste varamedlemmer for medlemmer av Færøyenes regjering.

## Referanser
José Manuel Imbamba

**José Manuel Imbamba** (født 7. januar 1965 i Boma i provinsen Moxico i Angola) er katolsk erkebiskop i Saurimo i portugisisk Angola. 

## Liv og virke
### Prest
José Manuel Imbamba er utdannet prest fra Luanda og ble ordinert som prest 29. desember 1991. Han har også studert i Roma. Fra 1992 til 1995 arbeidet han ved Katedralen i Luanda.
### Biskop av Dundo
Den 6. oktober 2008 utnevnte pave Benedikt XVI ham til stillingen som biskop av Dundo. Han ble bispeviet av biskopen av Cabinda, Filomeno do Nascimento Vieira Dias, den påfølgende 14. desember; medkonsekrerende var erkebiskopen av Luanda, Damião António Franklin, og den apostoliske nuntius til Angola, erkebiskop Giovanni Angelo Becciu. 
### Erkerbiskop av Saurimo
Den 12. april 2011 utnevnte Benedikt XVI ham til erkebiskop av Saurimo.

Den 9. november 2015 ble han valgt til visepresident for Bispekonferansen for Angola og São Tomé.

Den 13. september 2019 deltok han i traktathallen i Det apostoliske palass i Vatikanet, under undertegnelsesseremonien av rammeavtalen mellom Den hellige stol og republikken Angola, som definerer det juridiske rammeverket for forholdet mellom den katolske kirke og den angolanske stat, som anerkjenner kirkens offentlige juridiske personlighet og dens institusjoner, samt fri utøvelse av dens apostoliske oppdrag og dens spesifikke bidrag på de ulike områdene av det sosiale liv.

Den 11. oktober 2021 ble han valgt til president for bispekonferansen i Angola og São Tomé, etterfølgende Filomeno do Nascimento Vieira Dias, erkebiskopen av Luanda.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean-Marie Villot (1905-1979) *1954
* Erkebiskop Giovanni De Andrea (1928-2012) *1975
* Kardinal Alexandre do Nascimento (1925- ) *1975
* Biskop Filomeno do Nascimento Vieira Dias (1958- ) *2004
* Erkebiskop *José Manuel Imbamba* (1965-) *2008

## Referanser


## Eksterne lenker

* Saurimo erkbispedømme web
Serievinnercupen i fotball for menn 1981/82

**Serievinnercupen 1981/82** var den 27. utgaven av Serievinnercupen, forgjengeren til UEFA Champions League.

 vant sin hittil eneste tittel under ledelse av Tony Barton. De slo  1-0 i finalen etter scoring av Peter White. 

Norges representant var , som røk ut i første runde med 1-4 mot .
Tittelforsvarer  tapte mot  i kvartfinalen.

## Kvalifisering

|}

## Første runde

|}

## Andre runde

|}

## Kvartfinaler

|}

## Semifinaler

|}

## Finale

## Eksterne lenker
rsssf.com
Playing for Time

***Playing for Time*** er en amerikansk TV-film fra 1980, produsert av CBS. Manus ble skrevet av Arthur Miller og Fania Fénelon, og den er basert på Fénelons selvbiografi, *The Musicians of Auschwitz*. Vanessa Redgrave spiller hovedrollen som musiker og sangerinne Fania Fénelon. Filmen er basert på Fénelons opplevelser som kvinnelig fange i konsentrasjonsleiren Auschwitz under den andre verdenskrig, hvor hun og andre musikere reddet livet ved å opptre, spille musikk og synge for sine fangevoktere.

## Sammendrag
Fénelon, en jødisk sanger og pianist, blir sendt sammen med mange andre fanger til Auschwitz konsentrasjonsleir med ett overfylt tog. Alle deres eiendeler og klær blir beslaglagt og hodene deres blir barbert, før de entrer fangeleiren. Fénelon blir gjenkjent som en berømt og anerkjent musiker. Hun skjønner at hun kan unngå det veldig krevende fysiske kroppsarbeidet, og overleve mye lenger ved å bli medlem av fengselets kvinnelige orkester.

Hun får etterhvert ett nært forhold til Alma Rosé, lederen for orkesteret, samt de andre band-medlemmene. Fénelon innser at musikerne får litt bedre behandling enn flere av de andre fangene, og hun overbeviser vaktene og de andre medlemmene av orkesteret at en annen fange som hun var god venn med, Marianne, er en veldig talentfull sanger. Selv om Marianne opptrer dårlig under audition, så får hun likevel lov til å bli med i orkesteret. Kvinnene føler at de blir frarøvet mye av sin verdighet, og de fleste av dem stiller spørsmål om det å holde seg i live egentlig er verdt overgrepene og mishandlingen som de stadig opplevde i fangenskap.

## Medvirkende
* Vanessa Redgrave som Fania Fenelon
* Jane Alexander som Alma Rose
* Maud Adams som Mala Zimetbaum

## Eksterne lenker
*
Risso (Uruguay)

**Risso** er en by i Soriano-departementet i det sørlige Uruguay. Byen har om lag 666 innbyggere.

## Befolkning
Risso har 666 innbyggere *(beregning 2004)*

Kilde:

## Transport
 Ruta 2 forbinder Risso med Nueva Palmira.

## Referanser


## Eksterne lenker
* Kart over Risso, Soriano (INE)
Moralteologi

**Moralteologi** (latin: *theologia moralis*) er i Den katolske kirke en betegnelse for de systematiske arbeidene på etikkens område. Disse arbeidene er basert på Bibelen, overleveringen og den klassisk gresk-romersk moralfilosofien. 

Den mest innflytelsesrike moralteologen er Thomas Aquinas. Innen moderne moralteologi benytter en seg også av erkjennelser fra psykologi og samfunnsvitenskap.

Etter Konsilet i Trient har begrepet dekket en egen teologisk disiplin med sine egne metoder, de såkalte moralsystemer. I den etterfølgende tiden har det vært skiftende teologiske og filosofiske forutsetninger og praktiske krav.

Etter andre Vatikankonsil har katolsk moralteologi vært preget av diskusjoner om en naturrett med innebyggede moralske absolutter, som gjør en rekke handlinger, som for eksempel drap, moralsk forkastelige i seg selv.

## Eksterne lenker
* Moralteologi i Den Store Danske Encyklopædi
Jekaterina Renzjina

**Ekaterina Renzhina** (født 18. oktober 1994) er en russisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i semifinalen på 400 meter.

## Referanser


## Eksterne lenker
*
Ulovlig stridende

En **ulovlig stridende** (engelsk: *unlawful combatant*) er en aktør som utfører krigshandling eller krigslignende handling i en væpnet konflikt uten å ha status som stridende part i henhold til de internasjonalt anerkjente «krigens regler». Regulære soldater nyter etter folkeretten beskyttelse blant som krigsfanger. Lovlig stridende er medlemmer av de væpnede styrker tilhørende de krigførende parter (som regel stater). Lovlig stridende kan ikke straffeforfølges (for eksempel for drap eller skadeverk) som personer så lenge krigens regler følges. Den enkelte soldat opptrer på vegne av sin stat og er straffefri for lovlige krigshandlinger. Den enkelte soldat vil være lovlig stridende selv om staten fører krig på ulovlige premisser. Det er staten som står ansvarlig for krigshandlingene og soldatene er underlagt  militær disiplin som blant annet skal sørge for at krigens regler følges. Andre personer som bruker våpenmakt mot mennesker eller eiendom er å anse som kriminelle. En slik aktør kan arresteres og straffeforfølges i henhold til sivilsamfunnets nasjonale straffelovgivning, og kan stilles for en nasjonal domstol. Samtidig vil de internasjonale strafferettslige konvensjoner og menneskerettskonvensjoner fortsatt gjelde. 

Begrepet opptrer i amerikansk lovverk, og har vært i bruk i USA siden 1942. Hjemmefrontens styrker (Milorg) under andre verdenskrig var ikke lovlig stridende etter vanlig definisjon blant annet fordi de ikke hadde lett gjenkjennelige uniformer og ikke bare sin våpen åpent. Milorg-mannskapet var etter den tids regler ikke folkerettslig beskyttet som soldater. En senere tilleggsprotokoll til Geneve-konvensjonen lempet på det absolutte kravet om fast kjennetegn (uniform) og synlige våpen utenom operasjoner. Deltakere i spontan motstand mot invasjonsstyrker regnes som lovlig stridende fordi det en invasjon kan skje så raskt at det ikke er tid til mobilisering av befolkningen med militær utrustning og organisering. Spioner og leiesoldater (snevert definert) regnes ikke som lovlig stridende. Ved å skille ut en gruppe som lovlig stridende (kombattanter) beskyttes sivile. De lovlig stridende er selv lovlig angrepsmål, mens sivile (ikke-stridende) er ikke lovlig angrepsmål og kan ikke bruke våpen. Sivile som griper til våpen er ikke beskyttet og kan angripes.

I forbindelse med krigene i Afghanistan (fra 2001) og Irak (fra 2003) tok USA en del fanger som ble klassifisert som *unlawful combatants* og dermed ikke underlagt Geneve-konvensjonene. En del fanger på ble internert på Guantanamo-leiren. President George Bush bestemte i januar 2002 at fanger fra kamper mot al-Qaida eller Taliban var å anse som ulovlig stridende noe som hadde konsekvenser blant annet for i hvilken grad de kunne forhøres. USAs tolkning av folkeretten på dette punktet er omstridt og har vært kritisert som en omgåelse av konvensjonen. USAs høyesterett bestemt i 2006 at ulovlig stridende er beskyttet av konvensjonens forbud mot tortur.

## Se også
* Leiesoldat
* Fremmedkriger

## Referanser
Norsk Geofysisk Forening

**Norsk Geofysisk Forening** (etablert i Geilo i 1917) er en norsk organisasjon for de som forsker på geofysikk i Norge. Foreningens første leder var Vilhelm Bjerknes. Foreningen fremmer samarbeid mellom geofysikere som arbeider i de forskjellige grenene til geofysikk som meteorologi, oseanografi, hydrologi, faste jords fysikk, geodesi, kosmisk fysikk/ionosfærefysikk. Den har omtrent 200 medlemmer, som arbeider for det meste i Oslo-området, Bergen og Tromsø.

I anledning 100-års jubileum i 2017, publiserte foreningen en e-bok som kan fritt lastes ned om historien til geofysikk i Norge. Foreningen utga også fra 1921 til 1985 tidsskriftet Geofysiske Publikasjoner som ble til Geofysica Norvegica. Alle artiklene er fritt tilgjengelige fra websiden til foreningen.

## Styret

*Navn for styremedlemmer fra 1917 fra til 2017 er basert på liste oppgitt i jubileumsboken "Norsk Geofysisk Forening 100 år"

## Se også

* Norsk geologisk forening
* Norsk Geoteknisk Forening

## Referanser


## Litteratur

* 
* 

## Eksterne lenker
* 
* Norsk Geofysisk Forening 100 år (e-bok) 
* Geofysica Norvegica
The Beatles Anthology (film)

***The Beatles Anthology*** er en dokumentarserie om karrieren til The Beatles. Den ble vist på britisk TV i seks avkortede deler mellom 19. og 23. november 1995. I USA ble den vist som tre lange episoder. 

En åtte-delers VHS innspilling og en åttediskers Laserdisc ble gitt ut den 5. september 1996. Serien ble utgitt på nytt på DVD i 2003 med en 81-minutters spesialdisk.

## Produksjonshistorie
En offisiell dokumentar om karrieren til The Beatles var i planene så langt tilbake som 1970. Neil Aspinall, en svært gamme venn av bandet og manager i Apple Corps, hadde samlet diverse klipp fra konserter, intervjuer og TV-opptredener. Fram dette arkivmaterialet lagde han en 90-minutters film som het «The Long and Winding Road». Den ble fullført i 1971, men ingen av medlemmene spilte en aktiv rolle, og prosjektet lå på is til 1980. Da uttalte Lennon at de tre beatlene hadde planer om å sette i gang en reunion-konsert. Dette skulle bli avslutningen til «The Long and Winding Road», som nå var en TV-serie. Planene ble brått avbrutt da Lennon ble drept den 8. desember samme år.

Prosjektet kom tilbake igjen i 1992 som en seksdelers dokumentar-TV. Denne gangen var de tre gjenværende medlemmene direkte involvert, og de lot seg intervjue av Jools Holland på TV. Neil Aspinall ble også med, i tillegg til presseansvarlig Derek Taylor og George Martin. Ettersom George Harrison protesterte mot at bandets historie skulle oppsummeres av en Paul McCartney-sang, ble arbeidstittelen «The Beatles Anthology», og navnet ble aldri byttet.

### Innhold og kritisk respons
Dokumentarserien inneholder intervjuer med The Beatles’ medlemmer og et par andre, da særlig Aspinall. De går gjennom historien fra begynnelse da de møttes til splittelse. Fordelingen er jevn mellom de fire, da med Lennon i gamle intervjuer.

Gjenfortellingen er ikke alltid i tråd med tradisjonell Beatles-historie. McCartney omtalte Allan Williams som bandets manager, han mente at navnet «The Silver Beetles» kom rundt prøvespillet rundt Larry Parnes og rotet med aldersforskjellen mellom ham og Harrison (den var ni måneder, han sa halvannet år). I tillegg viste miniserien et klipp fra The Wild One, der Lee Marvin og hans motorsykkelgjeng The Beetles, enda det er svært lite trolig at The Beatles hentet inspirasjon fra den filmen.

Likevel fikk dokumentaren for det meste gode kritikker. Det ble kommentert at denne var noe for subjektiv, i tillegg til at de fire husket forskjellig, så dette er mer fire forskjellige minner.

## Eksterne lenker
*
Dominica under VM i friidrett 2013

**[[Dominica]]** deltok under **[[VM i friidrett 2013]]** i Moskva i Russland fra 10.–18. august 2013 og 1 utøver var påmeldt.

## Resultater
(Q, q – kvalifisert, NM – ikke noe gyldig resultat, SB – årsbeste)

### Menn
;Bane- og landeveisøvelser

## Referanser


## Eksterne lenker
* IAAF World Championships – Norway
Jordet

**Jordet sentrum** ligger langs fylkesvei 26, ca 15 km nord for kommunesenteret Innbygda i Trysil kommune, og er senter for nordre Trysil, som i tillegg til Jordet består av Eltedalen, Engerneset, Slettås og Flendalen. Jordetsgrenda har rundt 600 innbyggere.

I Jordet fins dagligvarebutikk, post i butikk, bensinstasjon, landbruksverksted, samfunnshus, campingplass, barnehage, den nyrestaurerte barneskolen Jordet skole samt Nordre Trysil kirke.

Jordet ligger ca 400 moh., og har et typisk innlandsklima «der sommern er stutt og vintern er lang» (Skjæraasen).

## Referanser
Nape kraftverk

**Nape kraftverk** er et vannkraftverk nær Napevatnet i Fyresdal kommune i Telemark.

Det er et elvekraftverk som utnytter et fall på 145 meter i Sandvassåi.

Kraftverket utnytter blant annet vannoverføringen fra Rolleivstadvatnet til Sandvatn, hvor Rolleivstadvatn pumpestasjon inngår som en del av Fjone kraftverk.

Installert effekt er 2 MW fra en francisturbin. Årsproduksjon er 7,6 GWh.

Kraftverket er bygget av J.B. Ugland Fornybar Energi AS, som eies av grunneier Johan B. Ugland.

## Referanser


## Kilder
* 
* NVE vannkraftdatabase
* Skagerak Kraft
* J.B. Ugland 
* VestTelemark.net
Vektløfting under Panamerikanske leker 2015

**Vektløfting under Panamerikanske leker 2015**. Vektløfting var en av sportene under de Panamerikanske leker 2015 i Toronto i Canada. Konkurransene ble avviklet 11. til 15. juli 2015. Det ble konkurrert i åtte vektklasser for menn og i sju for kvinner. Tjuefire nasjoner var representert med tilsammen 121 utøvere.

## Medaljer
Stuping under Panamerikanske leker 2015

**Stuping under Panamerikanske leker 2015**. Stuping var en av sportene under de Panamerikanske leker 2015 i Toronto i Canada. Konkurransene ble avviklet 10. til 13. juli 2015. Det fire øvelser for menn og fire for damer. Tretten nasjoner var representert med tilsammen 58 utøvere.

## Medaljer
Vannski under Panamerikanske leker 2015

**Vannski under Panamerikanske leker 2015**. Vannski var en av sportene under de Panamerikanske leker 2015 i Toronto i Canada. Konkurransene ble avviklet 20. til 23. juli 2015. Det fem øvelser for menn og fire for damer. Tolv nasjoner var representert med tilsammen 39 utøvere.

## Medaljer

## Medaljevinnerne
### Damer

### Menn
Svømming under Panamerikanske leker 2015

**Svømming under Panamerikanske leker 2015**. Svømming var en av sportene under de Panamerikanske leker 2015 i Toronto i Canada. Svømmekonkurransene ble avviklet 14. til 18. juli 2015. Det var i trettifire øvelser, 17 for kvinner og 17 for menn. Trettisju nasjoner var representert med tilsammen 312 utøvere.

## Resultater
### Menn

* Svømmere som bare svømte forsøksheat og mottok medaljer.

### Kvinner

* Svømmere som bare svømte forsøksheat og mottok medaljer.

## Medaljer

## Referanser
Golf under Panamerikanske leker 2015

**Golf under Panamerikanske leker 2015**. Golf var en av sportene under de Panamerikanske leker 2015 i Toronto i Canada. Golfturneringen ble avviklet 16. til 19. juli 2015. Det var første gangen som golf var med i de panamerikanske lekene. Det ble spilt fire runder og det ble kåret en vinnere i herreklassen og en i damklassen samt mixed-lagkonkurranse bestående av to damer og to herrer på hvert lag. Tjue nasjoner var representert med tilsammen 63 utøvere.

## Medaljer
Origo Exploration

**Origo Exploration AS** var et uavhengig norsk oljeselskap grunnlagt i 2014 med fokus på letevirksomhet på norsk og britisk sokkel. Selskapet ble i 2017 overtatt av DNO og skiftet navn til **DNO Norge**.

## Historie
**Origo Exploration** ble etablert i 2014 av 6 gründere: Andrew Armour, Timothy Sullivan og Svein Ilebekk, som alle tre tidligere hadde vært med på å grunnlegge selskapene Revus og Agora, samt Erik Samuelsen (med bakgrunn fra Agora), Kenth Høgseth (bakgrunn fra Statoil) og Ørjan Gjerde (bakgrunn fra Noreco). Ilebekk fikk rollen som CEO og Andrew Armour rollen som styreleder. Selskapets kontorer lå i Stavanger.  
Selskapet var finansiert av tre investeringsbanker: Barclays Natural Resource Investments, Riverstone og Temasek med i alt 525 millioner dollar.

Etter ett par år ønsket ikke lenger de tre investeringsbankene å satse på norsk sokkel, og selskapet ble solgt til DNO.

## Strategi
Bore 25 letebrønner i perioden 2015 til 2019 og bringe funn fram til utbygging og produksjon. Letelisenser på norsk og britisk sokkel skaffes gjennom deltakelse i lisensrunder, kjøp av lisenser og oppkjøp og fusjoner med andre selskap. 

## Referanser


## Eksterne lenker
* Hjemmesiden til Origo Exploration
Dominica under VM i friidrett 2011

**Dominica under VM i friidrett 2011** omhandler Dominicas resultater fra verdensmesterskapet i Daegu, Sør-Korea, 27. august til 4. september 2011. Erison Hurtault representerte Dominica under mesterskapet.

## Resultater
(Q, q – kvalifisert, NM – ikke noe gyldig resultat, SB – årsbeste)

### Menn

## Referanser


## Eksterne lenker
* Official local organising committee website
* Official IAAF competition website
Malaysia under VM i friidrett 2015

**[[Malaysia]]** deltok i **[[VM i friidrett 2015]]** (utendørs) fra 22. august til 30. august 2015 i Beijing i Kina. Troppen bestod av én utøver; Muhd Hakimi Ismail. Han deltok i tresteg for herrer, men klarte ikke å kvalifisere seg til finalen.

## Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)

### Menn
;Tekniske øvelser

## Referanser

## Eksterne lenker
Tyrkisk van

**Tyrkisk van** er en katterase som stammer fra området ved Van-sjøen i Tyrkia. Den er også kjent under kallenavnet «tyrkisk badekatt».

Van-katten har en vanntett pels, med ulik lengde ulike deler av årstidene. Dette er for å stå imot det ekstreme klimaet i regionen, med kalde vintre og varme somre. Pelsen er halvlang uten ullete underhår. På sommeren er den derimot nesten korthåret, med unntak av halen. En tyrkisk van er kraftig bygget, fast og muskuløs, og oppnår full vekst etter 3–5 år.

Rasen er svært gjenkjennelig. Hodet har kastanjerøde flekker med et hvit felt, iblant kan de ha en ekstra flekk på ryggen. Halen er også kastanjerød og kraftig i kontrast til den kritthvite pelsen på kroppen. Betegnelsen på rasen er nummerert godkjent i et antall farger. Øynene er enten blå, bernstensfargede eller ulikt fargede. Grønn øyefarge er tillatt. 

## Temperament
Tyrkisk van er en livlig, intelligent rase med en bestemt personlighet og sterk, overraskende høylytt stemme. Den er matfrisk og har en leken holdning til livet som gjør rasen til en god kamerat i rette hender. Kattene er veldig kjærlige mot sine eiere og vil gjerne delta i alle aktiviteter.
 
## Historie
Tyrkisk van sies å være en angoravariant, og angoraen er en gammel rase som faktisk var vår vanligste rasekatt på 1600- og 1700-tallet.

Den tyrkiske vanens opprinnelse går tilbake til 1950-tallet, da to katteinteresserte engelskmenn befant seg ved sjøen Van i den østre delen av Tyrkia. Der fikk de se langhårete angoratypede katter, hvite med kastanjerød hale og kastanjerøde flekker i pannen. Kattene lot til å være helt uredde for vann og svømte ofte i bekker og vanndrag. De to engelskmennene ble så nysgjerrige på kattene at de bestemte seg for å ta med seg to katter hjem til England.

I 1959 ble ytterligere et par katter til importert for å bedre avlsbestanden. På 1980-tallet ble det importert enda flere til England.

## Referanser


## Eksterne lenker
*
Syria under VM i friidrett 2015

**[[Syria]]** deltok under **[[VM i friidrett 2015]]** (utendørs) fra 22. august til 30. august 2015 i Beijing i Kina. Troppen bestod av to utøvere fordelt på to øvelser.

## Resultat
(Q, q – kvalifisert, NM – ikke noe gyldig resultat, SB – årsbeste, NR - nasjonal rekord, PB - personlig rekord)
### Menn
;Tekniske øvelser

### Kvinner
;Bane- og landeveisøvelser

## Referanser

## Eksterne lenker
Stephenie Ann McPherson

**Stephenie Ann McPherson** (født 1988) er en jamaicansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble nummer 5 på 400 meter. Hun vant senere gull på 4 x 400 meter stafett.

Hun tok sølv under Sommer-OL 2016.

## Referanser

## Eksterne lenker
*
Sabina Veit

**Sabina Veit** (født 5. desember 1985) er en slovensk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 200 meter.

## Referanser


## Eksterne lenker
* 
*
Per Haaker

**Per Magne Haaker** (født 1940) er en norsk politiker (H) og tidligere fabrikksjef.

Han har vært daglig leder ved glassfiber- og plastvarefabrikken Namdal Plast AS på Namdalseid. Haaker var medlem av Namdalseid kommunestyre 1980–2003, medlem av formannskapet i flere perioder samt varaordfører 1999–2003.

## Referanser
Aasmund Kulien

**Aasmund Kulien** (1893–1988) var en gartner, gårdbruker og Arbeiderpartiet-politiker fra Kristiansand og Greipstad. Han var stortingsrepresentant for Vest-Agder i tre perioder 1937–1953.

Fra 1908 arbeidet han som gartner i Kristiansand. Han tok teknisk aftenskole fra 1910 til 1913. I 1922 etablerte han seg som bonde på Nodeland i Greipstad. 

Han var formann i Vest-Agder Ap 1921-1923, kommunestyremedlem i Greipstad 1928–1942, og landsstyremedlem i Arbeiderpartiet 1930–39. I tillegg til de tre periodene på Stortinget, hvor han hele tiden satt i Landbrukskomiteen, var han varamann til Stortinget 1934–1936. 

I tillegg til sitt politiske engasjement hadde han ulike landbruksrelaterte verv, blant annet som styremedlem i Det Kongelige Selskap for Norges Vel 1946-1960, styreformann i Hageselskapet 1954-1962, formann Vest-Agder landbruksselskap 1956-1965 og medlem av hovedstyret i Gartnerhallen 1946-1947. 

Han mottok Arbeiderpartiets gullnål i 1974.

## Referanser


## Eksterne lenker
*
Finn Sejersted

**Finn Sejersted** (født 3. august 1868 i Trondheim, død 22. januar 1914 i Kristiania) var en norsk jernbaneingeniør som også var sjef for Holmenkollbanen.

Han gikk i 1890 ut av den maskintekniske linjen ved Trondhjems Tekniske Læreanstalt, som var en forløper til NTH.  Så jobbet han frem til 1893 som anleggsingeniør ved Solørbanen fra Kongsvinger til Flisa (innviet 1893), dernest fra 1893 til 1895 ved Setesdalsbanen (innviet 1895) og 1895 til 1897 ved Nordbanen, i dag kalt Gjøvikbanen (først åpnet i 1900). 

Han ble i 1897 forflyttet til Kristiania for å ta del som sekretær i det som het stasjonskomiteen av 1899.  Man skulle planlegge byens stasjoner.  Samtidig tok han over etter Albert Fenger-Krog (1835–1904) som sjef for Holmenkollbanen som var like ved å bli innviet.  Han var administrerende direktør her frem til sin død i 1914 av en hjertesykdom. Han ble etterfulgt av Tobias Bernhoft (1869–1936).  Han hadde omkring 1904 studert elektrisk jernbane utenlands. 

Han var sønn av Johannes Sejersted (1842–1926) og Mette Nannestad (1844–1921).  Faren var fra Skogn og generalmajor av offisers-slekten Sejersted.  Mora kom fra Orkdal. Selv giftet Finn seg i 1903 med Cathrine Pihl.
## Referanser
Norgerhaven fengsel

**Norgerhaven fengsel** er et fengsel i Noordenveld i Nederland. Fengselet har 272 plasser og eies av Dienst Justitiële Inrichtingen som en del av den større anstalten PI Veenhuizen.

## Innsatte fra Norge
I medhold av en bilateral avtale mellom den norske og den nederlandske regjeringen var plassene i fengselet utleid til den norske Kriminalomsorgen fra september 2015. I avtaleperioden var fengselet fra norsk side organisert som en avdeling av Ullersmo fengsel og ble ledet av en norsk fengselsleder. Det hadde også noen andre norske ansatte. Fengselsbetjentene er nederlandske. Kontrakten utløpte 31. august 2018.

## Referanser
BenReddik

**BenReddik** er en norsk musikkgruppe (jazz) startet på jazzlinja ved Universitetet i Stavanger som ble startet i 2011 av Marte Therese Jakobsen  (vokal), Håkon Hagen Knudsen (saxofoner og bassklarinett), Camilla Hole (saxofoner), Johannes Fosse Solvang (trombone), Magnus Murphy Joelson (trombone), Knut Kvifte Neshiem (trommer), og Morten Berger Stai (bass). I 2017 tok Siril Malmedal Hauge over som vokalist. Deres debutalbum var Gjemsel (NorCD, 2015), de medvirket også på plata: BenReddik/Morten Askildsens Entourage med Bjergsted Jazzensemble, og i 2018 ga de ut albumet *Kolibrikamikaze*.

## Utgivelser
* Kolibrikamikaze (2018)
* Festen i det gule huset (2016)
* Gjemsel (2015)
* BenReddik/Morten Askildsens Entourage med Bjergsted Jazzensemble (2014)

## Eksterne lenker
* 
*  Anmeldelse av DN
*  Anmeldelse fra nasjonaljazzscene.no
Adrienne Morrison

**Mabel Adrienne Morrison** (født 1. mars 1883, død 20. november 1940) var en amerikansk scenekunstner tidlig på 1900-tallet. Hun var gift med skuespilleren Richard Bennett som hun hadde tre døtre sammen med. Døtrene ble senere alle skuespillerinner. Hun var datter av Rose Wood og skuespiller Lewis Morrison. I 1905 opptrådte hun som *Nat-u-ritch*, en aboriginal amerikansk kvinne i *The Squaw Man* mot William Faversham. Historien ble filmet tre ganger av Cecil B. DeMille, i 1914, 1918 og 1931. Hennes rolle ble i lydfilmen i 1931 spilt av Lupe Vélez.

Morrison og Bennett ble gift 9. november 1903, men hun beholdt sitt pikenavn. Døtrene Barbara Bennett, Constance Bennett og Joan Bennett ble alle filmskuespillere. Av de tre, ble Joan den best kjente, selv om både hun og Constance oppnådde suksess. Barbara kom aldri til å oppnå samme suksess som sine søstre. Hun ble gift med Morton Downey og paret fikk en sønn, Morton Downey Jr.

I april 1925 ble hun og Richard Bennett skilt. To år senere, i 1927, giftet hun seg på nytt, med Eric Pinker. De fikk ingen barn. Ekteskapet varte til hennes død i New York City. Hun døde etter et hjerteinfarkt i 1940.

## Referanser


## Eksterne lenker
*
Jan Olsson (fotballspiller, født 1942)

**Jan «Janne» Olsson** (født 30. mars 1942 i Halmstad) er en svensk tidligere fotballspiller. Olsson, som var forsvarsspiller, spilte 229 kamper og scoret ett mål for Åtvidabergs FF i Allsvenskan fra 1968 til 1978. Han spilte 17 landslagskamper for Sverige i løpet av 1973 og 1974, og var en del av Sveriges tropp til VM i 1974.

## Referanser


## Eksterne lenker
*
Pittsburgh internasjonale lufthavn

**Pittsburgh internasjonale lufthavn** (IATA: PIT, ICAO: KPIT, FAA LID: PIT) er en sivil og militær internasjonal lufthavn utenfor Pittsburgh i delstaten Pennsylvania i USA.  Lufthavnen har innenrikstrafikk (USA) og noe utenrikstrafikk.  Til Europa har Delta Air Lines rute til Paris-Charles-de-Gaulle.

Største operatør fra lufthavnen er lavprisflyselskapet Southwest Airlines.

## Referanser


## Eksterne lenker
*
Tom Pettersson

**Tom Peder Pettersson** (født 1990) er en svensk fotballspiller som spiller for .

## Meritter
;FC Trollhättan
* Division 1 Södra: 2008

;IFK Göteborg
* Svenska Cupen: 2014/2015

## Referanser


## Eksterne lenker
* 
* «Tom Pettersson», profil på IFK Göteborgs hjemmeside
Viktor Prodell

**Viktor Juhani Prodell** (født 29. februar 1988) er en svensk fotballspiller som fra 8. april 2020 er klubbløs. 

Prodell har også spilt landslagsfotball for Sverige.

## Meritter
;Åtvidabergs FF
* Superettan: 2011

;IF Elfsborg
* Svenska cupen: 2013/2014

## Referanser


## Eksterne lenker
* 
* «Viktor Prodell», profil på IF Elfsborgs hjemmeside
Bislingflaka

**Bislingflaka** er en ås sør for Mylla i Lunner kommune i Akershus. Toppen er det høyeste punktet i Lunner. På østsiden av åsen er det anlagt alpinbakke. Her ligger også nedlagte Bislingen Fjellstue.

## Referanser
Tallerkenmagasin

Et **tallerkenmagasin** er en type magasin for skytevåpen der patronene ligger flatt i en ring over låsekassen. Slike magasiner ble brukt på en del lette maskingevær fra slutten av 1800-tallet og til midten av 1900-tallet. Tallerkenmagasiner skiller seg fra trommelmagasiner, det patronene ligger parallelt med aksen i magasinet.

Tallerkenmagasinet ble første gang utviklet for gatling maskingevær i 1872 av Lewis Broadwell, en ansatt ved Galtling-fabrikken. Magasinet lades som et trommelmagasin ved at den ene siden åpnes som et lokk og fylles med patroner med prosjektilet inn mot sentrum av magasinet. Patronene kan være stablet i ett eller flere lag. Denne typen magasin ble benyttet på lewis maskingevær og tallrike kopier av denne, noen varianter av bren maskingevær, det sovjetiske Degtyarev maskingevær og den amerikanske American-180 maskinpistol i .22 LR. Et uvanlig tallerkenmagasin ble brukt på den japanske type 89 maskingevær som ble ladet med to «kvarte» kakestykkeformede magasiner som hver hadde plass til 9 stykk 5-patrons laderammer av samme type som ble brukt i infanterigeværet type 99 rifle.

## Referanser


## Eksterne lenker
*
Nordisk mesterskap i grovkalibret rifleskyting 2015

**2015-utgaven** av nordisk mesterskap i grovkalibret rifleskyting ble arrangert på Rygge Militære Flystasjon i Østfold. Fra 3 til 5 september.

## Program

**NUM er forkortelse for Nordisk Ungdomsmesterskap.**

## Medaljestatistikk

## Resultater
### Liggende

### Liggende-Lag

### Bane Nordisk Ungdomsmesterksap

### Bane-Lag Nordisk Ungdomsmesterksap

### Bane

### Bane-Lag

### Grovfelt Nordisk Ungdomsmesterskap

### Grovfelt-Lag Nordisk Ungdomsmesterskap

### Grovfelt

### Grovfelt Lag

### Felthurtigskyting

### Felthurtigskyting Lag

## Eksterne lenker
* Det frivillige skyttervesens side om mesterskapet